Lav et referat af nedenstående tekst:

Tekst:
Han har fået udleveret sit adgangskort, fundet sit sæde i folketingssalen og haft sin første arbejdsdag som folkevalgt politiker. Men nyvalgte Kristian Bøgsted fra Danmarksdemokraterne risikerer at blive ’fyret’ igen, blot få dage efter han begyndte i sit nye job i Folketinget. - Det er noget af en mavepuster at gå på weekend på, for det vil jeg da være ked af. Det er i det hele taget lidt mystisk, siger han. Fem kandidater kan nemlig ikke vide sig helt sikre på, at de er valgt til Folketinget, selvom optællingen af de personlige stemmer onsdag viste det modsatte. Årsagen er, at Danmarks Statistik først i løbet af den kommende uge kan validere de personlige stemmetal. - Jeg fik først selv besked om det, da I (TV2 Nord, red.) ringede til mig. Jeg ringede med det samme til vores folk i Folketinget for at høre mere. Det er så underligt, at det kan lade sig gøre, siger Kristian Bøgsted (DD). VIDEO: Se øjeblikket hvor Kristian Bøgsted får sit mandat: Umuligt at gennemskue Da Kristian Bøgsted så de personlige stemmetal onsdag, brød han ud i jubel sammen med sin far, Bent Bøgsted, der nu forlader dansk politik efter knap 21 år i Folketinget for først Dansk Folkeparti og senest Danmarksdemokraterne. Kristian Bøgsted fik 480 personlige stemmer ved folketingsvalget og tog dermed Danmarksdemokraternes tredje mandat i Nordjylland, hvor også partistifter Inger Støjberg og Lise Bech blev valgt for partiet. Partiets sidste kandidat i Nordjyllands Storkreds, Peter Lindholt, fik 392 personlige stemmer. Og da der altså kun er 88 stemmer mellem ham og Kristian Bøgsted skal fintællingen valideres, før det kan slås endeligt fast, at Bøgsted får det tredje mandat. Selvom der kommer til at gå op til en uge, før Kristian Bøgsted får besked fra Danmarks Statistik omkring den endegyldige fordeling af mandater ender ud efter fintællingen og de matematiske udregninger har talt, så vælger han nu at forholde sig i ro. - Jeg kommer ikke til at foretage mig yderligere - det vil jo ikke ændre på noget alligevel. Nu ser jeg henover weekenden, hvad der sker, og så tager jeg beslutningen derfra. To nordjyder kan blive ramt Ud over Kristian Bøgsted (DD) er der også fortsat tvivl om mandatet hos nordjyske fungerende minister for fødevarer, landbrug og fisker Rasmus Prehn (S), Alex Ahrendtsen fra Dansk Folkeparti, Brigitte Klintskov Jerkel fra Det Konservative Folkeparti og Mike Fonseca fra Moderaterne. Fungerende minister for fødevarer, landbrug og fisker Rasmus Prehn (S) siger til TV2 Nord, at han er ærgerlig over, at der er opstået tvivl omkring hans mandat. Han ønsker dog ikke at uddybe yderligere. Rasmus Prehn fik 62 personlige stemmer mere end partifællen Morten Klessen, som i første omgang altså måtte tage til takke med en placering som førstesuppleant for partiet i Nordjyllands Storkreds. Danmarks Statistik forventer at kunne melde fordeling af kredsmandater, tillægsmandater, valgte kandidater og stedfortræderrækkefølge ud inden for den kommende uge. Selv om der er tvivl om fem mandater, så viser beregningerne fra Danmarks Statistik, at rød blok beholder flertallet med sine 87 mandater. Dertil kommer de tre røde nordatlantiske mandater. Dermed har rød blok det snævrest mulige flertal med 90 mandater. VIDEO: Bent Bøgsted siger farvel til politik efter knap 21 år:

Referat:
Fintælling af de personlige stemmer kan betyde, at to nordjyske folketingspolitikere må aflevere deres mandater til andre.